*****

ΚΑΝΟΝΙΣΜΟΣ (ΕΟΚ) αριθ. 1105/87 ΤΗΣ ΕΠΙΤΡΟΠΗΣ

της 21ης Απριλίου 1987

για την τέταρτη τροποποίηση του κανονισμού (ΕΟΚ αριθ. 2033/85 όσον αφορά τις ολικές εγγυημένες ποσότητες γάλακτος και γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/84 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 5γ παράγραφος 7,

τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 περί των γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 774/87 (4), και ιδίως το άρθρο 6 παράγραφος 2 δεύτερο εδάφιο,

Εκτιμώντας:

ότι ο κανονισμός (ΕΟΚ) αριθ. 2033/85 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3571/85 (6), έχει προβλέψει την προσαρμογή των ολικών εγγυημένων ποσοτήτων γάλακτος και γαλακτοκομικών προϊόντων·

ότι για το Βέλγιο και την Ελλάδα οι ολικές εγγυημένες ποσότητες των παραδόσεων αφενός και των αμέσων πωλήσεων στην κατανάλωση αφετέρου πρέπει να προσαρμοσθούν για να ληφθούν υπόψη οι διαρθρωτικές τροποποιήσεις που σημειώθηκαν με βάση τα στατιστικά στοιχεία·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 του κανονισμού (ΕΟΚ) αριθ. 2033/85 αντικαθίσταται από το ακόλουθο κείμενο:

«Άρθρο 1

1. Από την 1η Απριλίου 1986, οι ολικές εγγυημένες ποσότητες για το Βέλγιο και την Ελλάδα που εμφαίνονται στο άρθρο 5γ παράγραφος 3 δεύτερο και τρίτο εδάφιο στοιχεία β) και γ) του κανονισμού (ΕΟΚ) αριθ. 804/68 τροποποιούνται ως εξής:

(σε 1 000 τόνους)

1.2.3.4 // // // // // // Ολική εγγυημένη

ποσότητα // Περίοδος

από 1ης Απριλίου 1987

έως 31 Μαρτίου 1988 // Περίοδος

από 1ης Απριλίου 1988

έως 31 Μαρτίου 1989 // // // // // Βέλγιο // 3 211 // 3 146,78 // 3 114,67 // Ελλάδα // 537 // 526,26 // 520,89 // // // //

2. Οι ολικές ποσότητες που προβλέπονται στο παράρτημα του κανονισμού (ΕΟΚ) αριθ. 857/84 για το Βέλγιο και την Ελλάδα προσαρμόζονται ως εξής:

(σε 1 000 τόνους)

1.2.3.4 // // // // // // 1 Απριλίου 1986

έως 31 Μαρτίου 1987 // 1 Απριλίου 1987

έως 31 Μαρτίου 1988 // 1 Απριλίου 1988

έως 31 Μαρτίου 1989 // // // // // Βέλγιο // 400 // 392 // 388 // Ελλάδα // 46 // 45,08 // 44,62»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Απριλίου 1987.

Για την Επιτροπή

Frans ANDRIESSEN

Αντιπρόεδρος // // // //

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 78 της 20. 3. 1987, σ. 1.

(3) ΕΕ αριθ. L 90 της 1. 4. 1984, σ. 13.

(4) ΕΕ αριθ. L 78 της 20. 3. 1987, σ. 3.

(5) ΕΕ αριθ. L 192 της 24. 7. 1985, σ. 9.

(6) ΕΕ αριθ. L 341 της 19. 12. 1985, σ. 11.